ჯავშნიანი ტკიპები
ჯავშნიანი ტკპები (ლათ. Oribatida) — ობობასნაირთა ქვერიგი Acariformes-ის რიგისა. მათი ჯავშანი დახშული სკლეროტიზებული კაფსულაა, რომელსაც აქვს ხუფიანი ხვრელები (სასქესო, ანალური და პირის ორგანოებისა). სქესმოუმწიფებელ ფაზებს (მატლი, ნიმფა) რბილი საფარველი აქვთ, სუნთქავენ კანით, ბინადრობენ ნიადაგის ზედა ფენებში. სქესმწიფე ჯავშნიანი ტკიპები დაფარული არიან ჯავშნით, სუნთქავენ ტრაქეებით, ბინადრობენ ნიადაგის ზედაპირზე, ახასიათებთ ვერტიკალური მიგრაცია ტენისა და ტემპერატურის ცვლილების დროს. ჯავშნიანი ტკიპები სასოფლო-სამეურნეო ცხოველების ჰელმინთოზების გამომწვევი თასმისებური ჭიების (ოჯახი Anoplocephalidae) შორისული მასპინძელია.